# Kvalitetsstandard-Behandling efter Serviceloven § 102

|  |  |
| --- | --- |
| **Målgruppe:** | Borgere med   * betydelig og varigt nedsat fysisk eller psykisk funktionsevne eller særlige sociale problemer * der har behov for behandling af en ganske særlig karakter som ikke kan opnås gennem de behandlingstilbud, der tilbydes efter anden lovgivning, eller hvis det sædvanlige behandlingssystem ikke kan antages at være egnet til at behandle borgeren. * Det er dermed en betingelse, at tilbuddene inden for det sædvanlige behandlingssystem skal være udtømte inden Bornholms Regionskommune vurderer, om der skal bevilges tilbud efter Lov om Social Service § 102. * Borgerne kan bo i egen bolig eller botilbud. * Som udgangspunkt bevilger Bornholms Regionskommune kun tilbud af behandlingsmæssig karakter, hvis det ydes som led i den samlede indsats. Det betyder, at borgeren – udover tilbud af behandlingsmæssig karakter – skal modtage støtte eller hjælp på anden vis. Det kan enten være i form af socialpædagogisk støtte efter Serviceloven § 85, beskyttet beskæftigelse efter Serviceloven § 103, aktivitets- og samværstilbud § 104, eller ophold i fx botilbud efter Serviceloven §§ 107-110. |
| **Formål med ydelsen** | Formålet med behandlingen er at undgå tab af, bevare eller forbedre borgerens fysiske, psykiske eller sociale funktioner. |
| **Kriterier for tildeling af ydelsen:** | Det er en forudsætning for bevilling af ydelsen at borgerens fysiske, psykiske eller sociale funktionsevne er   * Betydelig og varigt nedsat * Behandlingen skal være nødvendig for at bevare eller forbedre borgerens fysiske, psykiske eller sociale funktionsevne * Behandlingen kræver særlig specialviden eller ekspertise * Behandlingen ikke kan opnås gennem behandlingstilbud efter anden lovgivning |
| **Indhold:** | Ydelsen kan omfatte behandling af   * psykologisk karakter * specialpsykiatrisk karakter * psykoterapeutisk karakter * ergoterapeutisk karakter * fysioterapeutisk karakter * sygeplejemæssig og lignende karakter     Behandlingen skal være godkendt i Danmark. |
| **Ydelsens omfang:** | Tilbud af behandlingsmæssig karakter er ofte kortvarig og midlertidig og der bevilges derfor altid for en bestemt periode og som udgangspunkt i op til seks måneder.  Er der tale om psykologbehandling bevilges som udgangspunkt maksimalt til 10 gange/samtaler. Der skal foreligge en status fra behandleren, førend der undtagelsesvis tages stilling til evt. yderligere ansøgning. |
| **Ydelsen omfatter ikke:** | * Socialpædagogisk støtte efter servicelovens § 85 * Genoptræning og vedligeholdende træning efter servicelovens   § 86   * Vedligeholdende træning som gymnastik, Pilates, yoga og lign. personlig træning. |
| **Handleplan efter servicelovens § 141 og pædagogisk plan** | Hvis borgeren ikke har andre foranstaltninger end behandling efter servicelovens § 102, tilbydes der kun en handleplan efter servicelovens § 141, hvis særlige omstændigheder gør sig gældende. |
| **Visitation** | Visitationen i Center Psykiatri og Handicap træffer afgørelse om bevilling af tilbud af behandlingsmæssig karakter.    Borgerens behov for den særlige behandling skal være udredt og veldokumenteret, f. eks. i form af statuserklæring fra egen læge, psykiater/ psykolog- erklæringer og lignende erklæringer fra interne og eksterne samarbejdspartnere.    Det skal endvidere være dokumenteret, at ydelsen ikke kan tilbydes inden for anden lovgivning, samt at mulighederne for den ønskede behandling er udtømte i det sædvanlige behandlingssystem. |
| **Sagsbehandlingsfrist** | Sagsbehandlingstiden for bevilling af tilbud af behandlingsmæssig karakter er op til 4 uger. |
| **Tilrettelæggelse af ydelsen** | Valg af leverandør af tilbud af behandlingsmæssig karakter afhænger af karakteren af behandlingen og foregår i samarbejde med borgeren. |
| **Betaling for ydelsen** | Der kan opkræves betaling svarende til egenbetaling for et offentligt tilsvarende eller sammenligneligt behandlingstilbud.  Borgeren betaler selv transport til behandlingstilbud/samtaler. |
| **Opfølgning og tilsyn:** | Bevilling af tilbud af behandlingsmæssig karakter ydes oftest for en bestemt periode, hvorefter ydelsen afsluttes uden yderligere opfølgning.    I forbindelse med ansøgning om forlængelse eller genoptagelse af behandlingen forudsættes det, at leverandøren i en statuserklæring redegør for behandlingens forløb og resultat og redegør for formålet med yderligere behandling. |
| **Lovgrundlag:** | Servicelovens § 102  Socialministeriets vejledning nr. 9441 af 24. juni 2014 (Vejledning nr. 2 til serviceloven) om hjælp og støtte efter serviceloven. |
| **Afgørelse, klage og ankemulighed:** | Klage over afgørelsen kan ske mundtligt eller skriftligt til Center for Psykiatri og Handicap i Bornholms Regionskommune.  Klagen skal være modtaget senest 4 uger efter modtagelse af afgørelsen.  Når klagen er modtaget, vil sagen blive vurderet igen. Hvis afgørelsen ændres, gives besked inden 4 uger.  I modsat fald sendes klagen inden 4 uger sammen med sagens øvrige oplysninger til Ankestyrelsen. |
| **Godkendt dato:** | Godkendt af Kommunalbestyrelsen den 4. maj 2015 |